བཀྲ་ཤིས་རྒྱ་མཚོས་ཆུང་དུས་ཀྱི་དབུལ་ཕོངས་འཚོ་བ་བརྗེད་མེད་དེ།སྐབས་དེར་ཤོག་བུ་དང་སྨྱུ་གུ་ནི་རྒྱས་སྤྲོས་དངོས་རྫས་ཡིན་ཞེས་བཤད་ཆོགརི་མོ་འབྲི་གདན་མ་ཡོད་པས་ན་ཨ་མས་ཁོ་ལ་ཤེལ་ལེབ་ཅིག་དང་ཕྱེ་སྒྱེ་མོ་གང་ཁྱེར་ཡོང་ནས་འབྲི་གདན་གྱི་ཚབ་བྱས།སྡོང་བོའི་ཡལ་གས་སྨྱུ་གུ་བྱས།རྗེས་སུ་ཁོང་ལ་ཡོང་འབབ་ཡོད་ཚེ་ཕྱེ་དང་རྡོ་སོལ་ཉོས་ནས་ཡུལ་མི་ཚོར་གནང་།ཡིན་ཡང་དེས་ཡུལ་མི་ཚོ་དབུལ་ཕོངས་ལས་ཐར་ཏུ་འཇུག་མ་ཐུབ།དེ་ནས་ཁོང་མ་སྐུལ་དང་བླངས་ཀྱིས་ཁྱིམ་ཚང་རེ་རེར་སོང་ནས་ཁོ་ཚོའི་བྱིས་པར་ཁོང་གི་གམ་དུ་རི་མོ་སྦྱོང་དུ་མངགས་པའི་རེ་འདུན་ཞུས།ཁོང་གིས་དེ་ལྟར་བྱས་ནས་ལྷ་བཟོ་བ་དག་གསོ་སྐྱོང་བྱེད་ཐུབ་ན་ད་གཟོད་དབུལ་ཕོངས་ལས་ཐར་ཐུབ་པ་དང་ཐང་གའི་སྒྱུ་རྩལ་མུ་མཐུད་ནས་རྒྱུད་སྤེལ་བྱེད་ཐུབ་སྙམ།